Kasim Edebali

**Kasim Edebali** (født 1989) er en tidligere defensive end i amerikansk fotball. Han spilte college football på Boston College og ble signert av New Orleans Saints som en udraftet free agent i 2014.

## Tidlig liv
Edebali, sønn av den amerikanske soldaten Jonathan Stradford og tyrkiske moren Nesrin Edebali, vokste opp i Hamburg i Tyskland og spilte for Hamburg Huskies. Da han var 18 år gammel ble han rekruttert til å spille college football i Meriden i New Hampshire, hvor han gikk på Kimball Union Academy som en del av USA Football International Student Program, og spilte high school football i to år. Han gikk deretter på Boston College hvor han spilte for skolelaget Boston College Eagles og tok en bachelorgrad i kommunikasjon og germanske studier i mai 2013. Som defensive end for Eagles var han en av lagkapteinene, og ble utnevnt til All-ACC andrelag som senior.

## College
Edebali spilte 49 kamper for Boston College Eagles, hvor han hadde 166 taklinger (88 solo), 11 sacks, 24,5 taklinger for tap, 15 pasninger forsvart, fire fumbles forårsaket og tre fumbles plukket opp. Som senior stilte han til start i alle sesongens 13 kamper med 67 taklinger (36 solo), 9,5 sacks, 15 taklinger for tap, tre fumbles forårsaket to plukket opp og fem pasninger forsvart. Han ble utnevnt til All-Atlantic Coast Conferences andrelag av ligaens trenere, og tredjelaget av media. Han var en av lagkapteinene som senior.

## Profesjonell karriere
### New Orleans Saints
Den 12. mai 2014 ble Edebali signert av New Orleans Saints som en udraftet free agent. Han vant en plass i spillerstallen basert på sine ferdigheter som en pass rusher og special teamer under sesongoppkjøringen. Edebali fikk sine første to taklinger i en kamp mot Dallas Cowboys den 28. september 2014. Den 27. oktober 2014 fikk han sine to første sacks, i tillegg til en fumble forårsaket, da Saints vant mot Green Bay Packers. Edebali endte sin første sesong med New Orleans med 22 taklinger (15 solo), to sacks og en fumble forårsaket.

### Denver Broncos
Den 13. mars 2017 signerte Edebali en 1-årig kontrakt med Denver Broncos. Han ble waived den 14. november samme år.

### Detroit Lions
Den 15. november 2017 ble Edebali hentet fra waivers av Detroit Lions. Han ble waived av Lions den 13. desember 2017.

### Los Angeles Rams
Den 20. desember 2017 signerte Edebali med Los Angeles Rams, men ble frigitt bare en uke senere.

### New Orleans Saints (andre periode)
Den 28. desember 2017 ble Edebali signert fra waivers av Saints.

### Chicago Bears
Den 7. juni 2018 signerte Edebali med Chicago Bears. Han ble frigitt 1. september 2018.

### Cincinnati Bengals
Den 20. november 2018 signerte Edebali med Cincinnati Bengals.

### Philadelphia Eagles
Den 6. august 2019 ble Edebali signert av Philadelphia Eagles. Han ble frigitt som del av lagets siste nedskjæringer før sesongstart den 30. august 2019.

### Oakland Raiders
Den 22. oktober 2019 signerte Edebali med Oakland Raiders, men ble frigitt bare åtte dager senere.

### Karriere
Edebali har rekorden blant tyske spillere for sacks med 8,0 i løpet av karrieren, foran tidligere defensive end for Indianapolis Colts Bjoern Werner som hadde 1,5 sacks.

### Hamburg Sea Devils
I 2021 annonserte Hamburg Sea Devils (oppkalt etter et stort sett urelatert lag i NFL Europe) i European League of Football, et lag som ble stiftet av Patrick Esume som også kom fra Hamburg og var en venn av Edebali, at Edebali skulle spille for dem i 2021-sesongen. Edebali signerte en kontraktforlengelse for ett år den 24. mars 2022.

## Referanser